輔音

輔音，又叫子音，係種音素，同元音相對。具體定義係：「發音器官某一部份形成阻礙，令到伊部份有一定程度嘅緊張，並由較強氣流克服障礙形成嘅語音」。子音分類通常有三套標準：一、發音位置；二、發音方式；三、聲帶振唔振動。

通常音節要有元音做音節核，但某啲輔音喺部份語言都可以做音節核。

語言比較

唔同語言嘅輔音特性可以幾唔同。廿一世紀初嘅廣東話有19隻輔音，英格蘭話有23隻，河內越南話有20隻－都算係接近平均嘅輔音數量；世上有啲語言得6隻咁少，又有啲語言有成百幾隻咁多。

「有冇呢隻呢隻常見嘅音」都可以攞嚟比較：例如係好常見嘅輔音，據估計49%嘅語言都有佢；喺廿一世紀初嘅世界，由英格蘭話至法國話、廣東話至客家話至標準官話至日本話都有，但韓國話就無。

音節輔音
複輔音